Dom zdravlja Aleksinac

Broj: 189

22.01.2016.godine

A l e k s i n a c

Na osnovu člana 8. Pravilnika o stručnom usavršavanju zaposlenih radnika Doma zdravlja Aleksinac (u daljem tekstu: Pravilnik), Plana stručnog usavršavanja Doma zdravlja Aleksinac za 2016. godinu i Mišljenja Instituta za javno zdravlje Niš broj 02-225 od 21.01.2016. godine, direktor Doma zdravlja Aleksinac, dana 22.01.2016. godine, donosi odluku o raspisivanju

**Internog oglasa za upućivanje na specijalizaciju**

I

U skladu sa zakonskim ovlašćenjima raspisujem interni oglas za upućivanje na:

1. Specijalizaciju iz pedijatrije – 2 doktora medicine
2. Specijalizaciju iz preventivne i dečije stomatologije – 1 doktor stomatologije
3. Specijalizaciju iz opšte medicine – 3 doktora medicine
4. Specijalizaciju iz urgentne medicine – 1 doktor medicine
5. Specijalizaciju iz medicine rada – 2 doktora medicine

II

Kandidati koji se prijave na oglas moraju da imaju položen stručni ispit.

III

Prijavljeni kandidati su u obavezi da uz prijavu na oglas dostave sledeću dokumentaciju:

- Overenu fotokopiju diplome o završenom fakultetu sa prosečnom ocenom;

* Overenu fotokopiju uverenja o položenom stručnom ispitu;
* Potvrdu o radnom stažu;
* Fotokopiju lične karte ili očitanu ličnu kartu;
* Fotokopiju strana indeksa na kojima se vidi dobijena ocena iz predmeta koji se boduju za specijalizaciju za koju konkurišu (priložiti indeks na uvid).

IV

Rok za prijavljivanje na oglas je 8 dana od dana objavljivanja oglasa na oglasnoj tabli.

Prijave sa potpunom dokumentacijom dostavljaju se opštoj i pravnoj službi.

Nepotpune i neblagovremene prijave neće se razmatrati.

Izbor kandidata vršiće se po kriterijumima iz Pravilnika o stručnom usavršavanju zaposlenih radnika Doma zdravlja Aleksinac.

Direktor zadržava pravo da po ovom oglasu ne dodeli neku od specijalizacija, kao i da poništi ovaj oglas.

 Direktor Doma zdravlja Aleksinac

 Dr med. Rodoljub Živadinović, spec. epidemiologije